google/wiki40b huggingface dataset:
Convergència i Unió

Convergència i Unió (IPA: [kumbərˈʒɛnsiə j uniˈo]) var en katalansk valgallianse. Den bestod av to partier: Convergència Democràtica de Catalunya (CDC), som var det største, og det mindre Unió Democràtica de Catalunya (UDC). Alliansens siste leder var Artur Mas, som også var Catalonias president. Politikken deres ble karakterisert som sentrum–høyre. Alliansen ble etablert i 1978 og ble oppløst 17. juni 2015.
Gniezno

Vennskapsbyer

Anagni, Esztergom, Falkenberg, Radviliškis, Saint-Malo, Speyer, Roskilde, Uman, Veendam
Siem Reap

Historie

Navnet Siem Reap betyr «Siams nederlag» — og knytter an til en århundregammel strid mellom Kambodsja og Thailand. 
I 1901 begynte École Française d'Extrême Orient (EFEO) en lang tilknytning til Angkor ved å finansiere en ekspedisjon til Bayon. I 1907 ble Angkor, som hadde vært under thailandsk kontroll, returnert til Kambodsja, og EFEO tok ansvaret for å rydde og restaurere hele området. Samme år ankom de første turister til Angkor – et uhørt antall på 200 i løpet av tre måneder. Angkor var blitt 'reddet' fra jungelen og inntok sin plass i den moderne verden.
Siem Reap var ikke meget mer enn en landsby da de første franske oppdagelsesreisende gjenoppdaget Angkor på 1800-tallet. Med returneringen av Angkor til Kambodsja (som var under fransk kolonistyre som del av Fransk Indokina) i 1907, begynte Siem Reap å vokse og ble i stand til å absorbere den første bølge av turister. Grand Hotel d'Angkor åpnet sine dører i 1929 og templene ved Angkor vedble å være et trekkplaster for Asia inntil slutten av 1960-årene, og tiltrakk besøkende som Charlie Chaplin og Jackie Kennedy. I 1975 ble Siem Reaps befolkning som resten av bybefolkningene i Kambodsja evakuert av det kommunistiske Khmer Rouge og drevet ut på landet.
I dag (2008) er Siem Reap landets raskest voksende by og fungerer som adgangsport til de verdensberømte Angkor-templene.
Islay

Islay (skotsk-gælisk: Ìle) er den av øyene i Indre Hebridene i Skottland som ligger lengst sør. Poetisk kjent som «Dronningen av Hebridene»  ligger Islay i Argyll rett sørvest for Jura og rundt 40 km nord for kysten av Irland. Øyas hovedstad er landsbyen Bowmore (860 innbyggere) hvor den særegne runde sognekirken Kilarrow og et destilleri er lokalisert. Øyas hovedhavn er Port Ellen (800 innbyggere).
Islay er den femte største skotske øya og den sjuende største øya rundt Storbritannia med et totalt areal på rundt 620 km. Det er rikelig med spor etter forhistorisk bosetning på Islay og den første skriftlige referansene kan ha kommet på 100-tallet e.Kr. Øya ble en del av det gælisk kongedømmet Dál Riata i tidlig middelalder før det ble absorbert i det norrøne Man og øyene. Den senere middelalderperioden markerte et «kulturelt høydepunkt» med overføringen av Hebridene til kongeriket Skottland og framkomsten av klan MacDonald herredømme over øyene (Lord of the Isles), opprinnelig sentrert i Finlaggan. I løpet av 1600-tallet ble herredømmet til klan MacDonald svekket, men bedringer i jordbruket og bedre transport førte til en befolkningsøkning som toppet seg på midten av 1800-tallet. Det ble fulgt med en betydelig tvangsflytting og nedgang i befolkning.
I dag har øya over 3000 innbyggere og den fremste sysselsettingen er jordbruk, produksjon av maltwhisky og turisme. Islay er en av fem lokaliseringer og regioner i Skottland for destillering av whisky hvor dets identitet er beskyttet juridisk. Det finnes åtte aktive destillerier: Ardbeg, Lagavulin, Laphroaig, Bowmore, Bunnahabhain, Caol Ila, Bruichladdich og Kilchoman. Islay-whiskyer kjennetegnes ved en sterk røyksmak. Øya har en lang historie med religiøs andektighet og skotsk-gælisk er snakket av rundt en fjerdedel av befolkningen. Dets landskap har blitt hyllet via ulike kunstformer og det er en voksende interesse for fornybar energi. Det er mange fuglearter som bosetter seg på Islay, blant annet vinterpopulasjonen av tundragås og hvitkinngås, og er et derfor et populært mål for fugletittere året rundt. Øya er særlig kjent for å ha en liten bestand av den sterkt truede arten alpekråke. Klimaet er mildt og forbedret av Golfstrømmen.
Bangkok Cogen

Bangkok Cogen er et varmekraftverk med kogenerasjon i provinsen Rayong utenfor Bangkok i Thailand. Det har en installert produksjonskapasitet på 115 MW fordelt på 2+1 turbiner med kombinasjonssyklus-gassturbiner. Teknologien er levert av General Electric. Brenselkilden er naturgass.
Brenselkilden er naturgass. Anlegget ble utbygd med driftsstart i 1998. Operatør er selskapet Bangkok Cogeneration Co Ltd.
Tōkai kjernekraftverk

Under jordskjelvet i 2011

Ved jordskjelvet i Japan i mars 2011 var Tōkai det tredje kjernekraftverket i landet som fikk problemer med kjølesystemet til en reaktor. Søndag 13. mars meldte japanske myndigheter at én av tre generatorer til kjølesystemet var i drift igjen.
Ordenen for nasjonaløkonomiske fortjenester

Insignier

Ordenstegnet for Ordenen for nasjonaløkonomiske fortjenester består av en hvitemaljert femtagget stjerne. Stjernen dannes av doble stråler, som i vinklene har gullspisser. Midtmedaljongen bærer en allegorisk figur som skal forestille nasjonaløkonomien. Motivet er omgitt av en krans av ti kuler. Ordenstegnet er opphengt i båndet i et ledd utformet som et tannhjul. Reversen har en globus satt på en åttetagget stjerne, det hele med omskriften «ORDRE DE L'ECONOMIE NATIONALE».
Ordenstegnet er i gull for de to øverste ordensgrader og i sølv for den nederste. Ut over forskjellig materiale er ordenstegnene for de forskjellige grader identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.
Ordensbåndet er safranfarget.

Tildeling

Ordenen for nasjonaløkonomiske fortjenester ble tildelt for fortjenstfull innsats fransk økonomi. Innsats for økonomiske studier av produksjon, produktivitet og internasjonal handel ble også belønnet med denne ordenen. Det samme gjaldt innsats i næringslivets organisasjoner.
En minstealder på 35 år og tolv års tjeneste var vilkår for utnevnelse. Utnevnelse skjedde i hovedregelen til ordenens laveste grad, med påfølgende fem års tjeneste før det kom på tale med forfremmelse til høyere grad. Ved eksepsjonell innsats kunne reglene fravikes. Det var satt begrensninger på det årlige antall tildelinger av ordenen.
Utledninger kunne også tildeles ordenen.
Savnet siden mandag

Handling

17 år gamle Gunnar Holm er savnet siden mandag, siden ingen har sett eller hørt noe til ham de seneste fem dagene. Moren, Astrid, er alene med sønnen. Mens hun oppholdt seg hos en venn på landet overlot hun Gunnar til seg selv. Fru Holm, politioverbetjent Haugen og barnevernsrepresentanten Marit Lien reiser forgjeves rundt i bil for å finne Gunnar eller spor av ham. Gunnar har slått lag med den svenske skoggangmannen og innbruddstyven Åke Göransson. Under et tyveri, hvor Gunnar står som vakt, skyter svensken i hjel en kjøpmann, mens Gunnar løsner to skudd i lufta. På gjerningsstedet finner politiet kulene etter Gunnars skudd. De lar seg identifisere med en avfyrt patron som Haugen fant i Gunnars hjem. Kulene stammer altså fra samme våpen, så alt taler for at gutten har vært der. De dødbringende skuddene ble ikke avfyrt med Gunnars våpen. Politiet tror derfor at han er uskyldig. Gunnar og svensken flykter gjennom skogen. Göransson lar Gunnar tro at det var han som drepte kjøpmannen. Han sier at de må holde sammen, for selv om Gunnar er den skyldige, vil de få like stor straff. Etter et innbrudd i en lensmannsbolig søker de tilflukt hos Anna på en liten plass inntil storskogen. Anna har fått en unge med svensken, etter at han tok henne med vold.
Politiet har identifisert fingeravtrykkene fra landhandleriet og slår fast at de tilhører Åke Göransson. Svensken driver Gunnar hardt siden han forstår at politiet er på sporet etter dem. Han tvinger unggutten til å sverge at de aldri må få ta ham levende: Det siste skuddet i pistolen har han reservert til å ta sitt eget liv. Astrid Holm bebreider seg selv for den dårlige kontakten mellom henne og sønnen, men trodde at hun gjorde alt til det beste. Hennes venn har kommet til byen og foreslår at hun og sønnen kan flytte hjem til ham på landet. Gunnar oppdager i ei avis at politiet kjenner deres identitet. Ifølge Göranssons plan skal de holde seg i ro på samme sted i skogen til politiet gir opp letingen. Letingen fortsetter. Letemannskapene har fått syn på dem i kikkerten. Stedet blir omringet. De kommer brått inn på Gunnar, som overgir seg frivillig. Göransson klarer å stikke av. I lengre tid klarer han å holde politiet av sporet eller lure seg unna når letemannskapene blir for nærgående. En dag er det slutt: Svensken sitter i en felle, godt dekket i en fjellkløft. Han prøver å skyte seg ut, men klarer ikke å komme seg unna. Svensken vil ikke overgi seg levende og retter pistolen mot tinningen. Han skyter seg. Marit Lien tror det skal gå bedre når barnevernet skal ta seg av Gunnar sammen med henne. Overbetjent Haugen mener at det ikke blir lett for ham den første tiden, men barnevernsrepresentanten tror at de greier det.
Den nøytrale allierte

Den nøytrale allierte er en vanlig betegnelse på Norge under første verdenskrig. Uttrykket ble innført av historiker Olav Riste i 1963 gjennom hans doktoravhandling The Neutral Ally: Norway’s Relations with Belligerent Powers in the First World War.

Krigsutbruddet

Norge var ikke utpreget tyskvennlig eller britiskvennlig ved krigsutbruddet. Innen enkelte intellektuelle kretser og hos de gamle embedsmannsfamiliene og offiserfamiliene var en viss tysk-vennlighet, og mye av norsk kultur lå nært den tyske kulturen. Yngre akademikere, borgerstanden i byene og handelsstanden søkte derimot mer vestover.
Ved krigsutbruddet ble det likevel sagt at dersom Norge ble dratt inn i konflikten, var det ønskelig at vi ikke havnet på motsatt side av Britene.
Etter krigsutbruddet ble nøytralitetsvernet innkalt 2. august, og etter samarbeid med Sverige erklærte Norge seg nøytrale 8. august 1914. Norge skulle være «fullkomment nøytralt».

Nøytralitetserklæring

Nøytralitetserklæringen var nokså generell og grunnlaget for norsk nøytralitetspolitikk var et ønske om å holdes utenfor krigen. Norsk utenrikspolitikk skulle derfor balansere nøytraliteten ved å ta hensyn til tilførslene, først og fremst kornvarer, sukker og nødvendige råvarer til landbruk, industri og fiskerier på den ene siden, og på den andre siden ta hensyn til eksportnæringene. I utgangspunktet skulle dette være en smal sak, ettersom Norge lå utenfor de krigførende makters interessepolitikk. Både Storbritannia og Tyskland anså det som verdifullt at Norge var nøytralt. Problemer oppsto likevel ettersom Norge lå innenfor interessesfærene, og norsk nøytralitet ble derfor mer alliertvennlig mot slutten av verdenskrigen.

Nøytralitetsbalansen

Utenriksminister Nils Claus Ihlen skulle balansere de krigførende makters interessemotsetninger og da den internasjonale konflikten tilspisset seg i 1916 gjennom Nordsjøblokaden, britisk kullblokade og tysk uinnskrenket ubåtkrig. Forholdet mellom Norge og Storbritannia og Tyskland hadde vært forholdsvis uproblematisk frem til 1916, og de krigførende parter hadde i stor grad respektert norsk nøytralitet. I august 1916 signerte Norge en lukrative fiskeavtale med Storbritannia. Dette i seg selv var ikke en nøytralitets-brytende avtale, men Tyskland uttrykte stor misnøye ettersom de ikke fikk vite om avtalen før etterpå. I oktober 1916 og januar 1917 innførte Storbritannia kullblokade mot Norge som følge av kobberkis eksporten til Tyskland. Denne vinteren var kald, spesielt i storbyene, og Norge var avhengig av kull fra Storbritannia for å overleve.
Nøytralitetspolitikken som ble gjennomført under første verdenskrig i Norge var derfor ikke så mye et valg, men en nødvendighet i en tid der Norge var avhengig av storstatene og da spesielt Storbritannia. Det var på denne måten Norge ble den nøytrale allierte.
Rettsgebyr

Rettsgebyr er en betalingsenhet for tjenester i offentlig virksomhet. Rettsgebyret blir som regel endret 1. januar hvert år. Forkortet betegnelse på et rettsgebyr er 1R. Fra 1. januar 2016 er rettsgebyret fastsatt til kr 1025. Beløpet hadde da vært uendret på 860 kroner siden 2006.
Rettsgebyr blir for eksempel brukt som grunnlag ved beregning av gebyrer i forbindelse med tinglysing av fast eiendom, samt som grunnlag for hvor mye det koster å anlegge sak for domstolene og å anke/påkjære rettens avgjørelse. Hjemmel for innkreving av rettsgebyr, og fremgangsmåten ved betaling fremgår av LOV 1982-12-17 nr 86: Lov om rettsgebyr.

Fritak for rettsgebyr

Fritak for rettsgebyr innebærer at man slipper å betale for å få behandlet saken i rettsapparatet, og omfatter foruten fritak for behandlingsgebyr også fritak for å betale utgifter til saksutdrag, meddommere, skjønnsmenn, sakkyndige, vitner, oversettelser, særlige undersøkelser og andre sideutgifter.
Ansvarsområde

AOR i Norge

Norge er i dag delt inn i tre ansvarsområder, og har derfor tre kontrollsentraler. Disse er Stavanger, Oslo og Bodø. Disse tre hører sammen under Norway FIR (Flight Information Region). Forkortelsen AOR skal kun brukes om kontrollsentralers avgrensede luftrom, selv om begrepet ansvarsområde kan brukes for en avgrenset mindre del av et luftrom, hvor en annen enhet er ansvarlig for utøvelse av lufttrafikktjeneste, f.eks en TMA (Terminalområde).
World Curling Federation

World Curling Federation (WCF) er anerkjent av Den internasjonale olympiske komité som det internasjonale idrettsforbundet for olympisk curling og paralympisk rullestolcurling. WCF har hovedkontor i Perth i Skottland og er medlem av Association of International Olympic Winter Sports Federations.
WCF ble stiftet i 1965 som en komité av Royal Caledonian Curling Club, curlingsportens opprinnelsesklubb, etter suksessen til Scotch Cup-mesterskapene mellom Canada og Skottland. I begynnelsen besto den av de skotske, canadiske, svenske, norske, sveitsiske og amerikanske curlingforbundene. I dag har WCF 49 nasjonale medlemsforbund.
Sandy Hook

Sandy Hook er en landtunge i Monmouth County i New Jersey i USA.
 Den ligger på den nordlige enden av Jersey Shore. Den utgjør den sørlige inngangen til Lower New York sør for New York City og beskytter den fra det åpne Atlanterhavet i øst. Det meste av Sandy Hook eies og forvaltes idag av National Park Service som Gateway nasjonale rekreasjonsområde.
Geologisk er Sandy Hook er en stor landtunge eller barriere, en utvidelse av halvøya langs kysten av New Jersey, adskilt fra fastlandet ved munningen av Shrewsbury-elven. 
Omtrent 2,4 km inne på land fra tippen av Sandy Hook står det eldste virksomme fyrtårnet i USA, Sandy Hook fyr.
Thomas C. Schelling

Liv og virke

Schelling studerte økonomi ved University of California i Berkeley og tok doktorgrad i 1951 ved Harvard University. I 1940-årene og tidlig i 1950-årene innehadde han en rekke politiske verv. Han arbeidet blant annet med Marshallplanen i Europa og i Det hvite hus.
Sitt første professorat fikk han ved Yale University. I 1958 gikk han over til Harvard, og underviste der til 1990.
I 1991 ble Schelling valgt til president for American Economic Association.
Hans mest kjente bok The Strategy of Conflict (Konfliktstrategier) fra Harvard University Press i 1960, var en tidlig studie av forhandlinger og strategiske valg og ble i 1995 kåret til en av de hundre bøkene som har hatt størst innflytelse i Vesten etter 1945. Boken tok utgangspunkt i den kalde krigen og viste hvordan det å sette opp de ulike mulighetene både for sitt eget og motpartens land, kan gi store bidrag til å løse en situasjon. En slik prosess vil også understreke at den andre parten i en konflikt står overfor de samme avveiningene.
I 1971 publiserte han en mye sitert artikkel om rasedynamikk, kalt «Dynamic Models of Segregation» (Dynamiske modeller for segregering). Her forklarte han hvordan et boligområde med blandet etnisk sammensetning kan endre seg til et område med skarpe skiller mellom de ulike etnisitetene, selv om flertallet av beboerne ikke har noe imot å bo i et integrert område.
Schelling har vært involvert i debatten om global oppvarming. Han er av den oppfatning at dette er en reell trussel for utviklingslandene, men at problemet for USAs vedkommende har blitt sterkt overdrevet.
Schelling er en av initiativtakerne til den såkalte København-konsensusen.
Schelling har tidligere undervist i tjue år ved Harvard University, der han var Lucius N. Littauer-professor i politisk økonomi.
Paul Newman

Liv og virke

Newman styrte familiens sportsbutikk i Shaker Heights før han under den andre verdenskrig tjenestegjorde som radiotelegrafist ved U.S. Navy i Stillehavet. Etter krigen begynte han å studere økonomi ved Kenyon College i Ohio, men ble etter hvert interessert i drama. Han opptrådte i en kort periode med et teaterselskap før han startet å studere drama ved Yale University i New Haven i Connecticut, og senere ved Actors Studio i New York City.   
Newman debuterte på Broadway i 1953 og gjorde suksess i Picnic og sikret seg filmkontrakt med Warner Brothers. Året etter gjorde han sin første filmrolle i filmen Sølvkalken (The Silver Chalice).
Karrieren skjøt fart og Newman fikk pris ved filmfestivalen i Cannes i 1958 for sin rolle i Flammende sommer (The Long Hot Summer). Samme år ble han nominert til en Oscar for sin rolle i filmen Katt på hett blikktak (Cat on a Hot Tin Roof) .  
Newman var, med sin atletiske kroppsbygning, sine intense blå øyne og sitt blonde hår samt sjarm og utstråling, Hollywoods største stjerne på 1960-tallet og begynnelsen på 1970-tallet.
I 1968 debuterte Newman som filmregissør med filmen Sensommer for Rachel (Rachel, Rachel) med hans kone Joanne Woodward, i hovedrollen.  
Paul giftet seg med Joanne Woodward i 1958 (hans andre ekteskap). Sammen hadde de tre barn. Han hadde også tre barn fra sitt første ekteskap. Hans sønn skuespilleren Allan Scott Newman døde i 1978, kun 28 år gammel, av en overdose av beroligende midler og alkohol.
Newman og Woodward har vært engasjert i politikk og deltatt i en rekke ulike liberale kampanjer. Newman har også vært USAs delegat under en FN-konferanse om nedrustning. Newman var også engasjert i næringslivet, han hadde et eget matvaremerke: Newman’s Own, med blant annet salatdressing, brus, pastasaus og popcorn. Inntektene fra virksomheten, hittil rundt 200 millioner dollar, er gått til veldedighet.
Paul Newman vant en Oscar i 1986 for sin rolle som Fast Eddie Felson i filmen The Color of Money og året før fikk han også en æres-Oscar. Han fikk egen stjerne på Hollywood Walk of Fame.

The Hole in the Wall Gang Camp

I 1988 startet Paul Newman The Hole in the Wall Gang Camp, i Ashford, Connecticut, som er en sommerleir for kreftsyke barn og barn med andre alvorlige sykdommer og diagnoser. Skuespiller Julia Roberts sitter i styret for stiftelsen.
Lokalavisa Trysil - Engerdal

Lokalavisa Trysil - Engerdal, tidligere Lokalavisa Sør-Østerdal, er en lokalavis med hovedredaksjon i Elverum og lokalkontor i Trysil. Avisa dekker kommunene Elverum, Åmot, Trysil, Engerdal og Stor-Elvdal.
Lokalavisa kommer ut tre ganger i uka (tirsdag, torsdag og lørdag), og første utgave kom på gata 17. september 2005. Avisa har 8 redaksjonelle medarbeidere. Ansvarlig redaktør siden oppstarten i 2005 er Tone Strugstad Qviller.
Etableringen av avisa må sees som en del av en aviskrig mellom de to ledende avisene i fylket: Hamar Arbeiderblad og Østlendingen. Lokalavisa Trysil - Engerdal er en abonnementsavis som eies av Hamar Media. I tillegg distribueres avisa sammen Hamar Arbeiderblad til dennes abonnementer i Østerdalen. Tradisjonelt har Østlendingen hatt hegemoni i Elverum og i Østerdalen nord og øst for Elverum, mens HA har hatt hegemoni på Hedmarken.
Mettupalayam

Geografi

Mettupalayam  ligger på  11°18′00″N 76°57′00″Ø. Den ligger 314 moh. ved bredden av Bhavanielven og ved foten av Nilgiris-fjellene.

Transport

Mettupalayam railway stasjon er utgangstasjonen for Nilgiri Mountain Railway, også kalt «Ooty Train», den eneste tannstangbane i Asia. I Mettupalayam kan den reisende bytte fra dette unike toget til den bredsporede "Nilgiri Superfast Howrah Express" (Blue Mountain Express) som forbinder Mettupalayam, nordover til Kolkata eller sydovrer til delstatens hovedstad, Chennai via Coimbatore.
Hvit stokk

Hvit stokk er et hjelpemiddel for mange mennesker som er sterkt svaksynte eller blinde. Den fungerer både som et rent teknisk mobilitetshjelpemiddel, og som et høflig signal til omverdenen om at personen som bærer den er synshemmet.
Stokken fungerer ved at den synshemmede holder den foran seg, og lar den advare om hindringer som fortauskanter, hull i bakken og lignende. De mest kjente teknikkene er pendelteknikk hvor man lar stokken pendle fra side til side, slik at den – når man går – alltid er ved siden av foten som er fremst, og foran den som er bakerst, og diagonalteknikk ved at stokken holdes diagonalt opp foran, og er dermed til beskyttelse for hindringer som står opp fra bakken.

Historie

Blinde mennesker har brukt stokk som hjelpemiddel for å bevege seg i århundrer, men det var ikke før rett etter den første verdenskrig at den hvite stokken ble introdusert.
I 1921 følte James Biggs, en fotograf fra Bristol i England som var blitt blind etter en ulykke, seg ukomfortabel med mengden av trafikk rundt huset sitt slik han fikk stokken sin malt hvit for å bli mer synlig.
I 1931 lanserte Guilly d'Herbemont i Frankrike en nasjonal bevegelse med den hvit stokken som støtte for blinde mennesker.
I noen land brukes forskjellige fargekoder på den hvite stokken, slik at en seende person bare ved å iaktta stokken kan avgjøre om den som bærer den er svaksynt, blind, døvblind etc.
Den hvite stokken er brukt av synshemmede over hele verden, og symbolet med den hvite mannen med stokk er det internasjonale symbolet for synshemming.
Siderssjøelva

Siderssjøelva (sørsamisk: Sijliesjohke, svensk: Mittiälven) er ei elv i Lierne og Røyrvik kommuner i Trøndelag og Strömsund kommune i Jämtlands län i Sverige. Den starter fra vestenden av Sidesvatnet, som ligger på grensa mellom Norge og Sverige. Elva renner først mot nordvest, men snur mot nordøst etter samløpet med Sjapmenjohke. Etter fem kilometer snur elva mot øst og renner inn i Sverige. Den munner ut i Blåsjön ved Mittiliden. Elva er 18,4 km lang, og har et nedbørfelt på 30,23 km².
I Love You, California

I Love You, California (1913) er den offisielle delstatssangen for California. Teksten er skrevet av Francis Beatty Silverwood (1863-1924) fra Los Angeles, og melodien av Abraham Franklin Frankenstein (1873-1934), dirigent for Orpheum Theatre Orchestra. Sangen ble først fremført i 1913, og det var den offisielle sangen ved Verdensutstillingen i San Francisco i 1915.
NTNUI Orientering

NTNUI Orientering (tidligere NTHI) er en norsk orienteringsklubb fra Trondheim. NTNUI Orientering er en av de største avdelingene i studentidrettslaget NTNUI og har over hundre aktive medlemmer.

Om klubben

NTNUI Orientering er en klubb som tilbyr orienteringsmiljø og utenomsportslige aktiviteter for studenter bosatt i Trondheim. Gjennom mange tiår har markert seg på nasjonale og internasjonale orienteringsløp. Klubben dominerte damestafetten under Tiomila på midten av 80-tallet, mens herrene tok tre seire på syv forsøk på Jukola i perioden 1989-1995.

Hu & Hei

NTNUI arrangerer årlig det berømte langløpet Hu & Hei i Bymarka i Trondheim. Løpet er rundt 30 km langt og man bruker turkart for å orientere seg.

Tour de Trondheim

På sensommeren arrangerer klubben tredagersarrangementet Tour de Trondheim. Løpene har størst fokus på ungdomsklassene og trekker til seg løpere fra hele Norge. Inspirert av Tour de France deles det ut gul trøye (lederen sammenlagt), grønn trøye (beste spurttid) og klatretrøye (bestetid på klatrestrekk).